./data/phi0914/phi0014/phi0914.phi0014.perseus-lat2.xml
Titus Livius (Livy)
FurioPaculo et M PapirioCrasso consulibus   ludi ab decemuiris per       secessionem plebis a patribus ex senatus consulto uoti eo anno facti sunt             causa seditionum nequiquam a Poetelio       quaesita, qui tribunus plebis iterum ea ipsa denuntiando factus,  neque ut de agris diuidendis plebi       referrent consules ad senatum peruincere potuit, et cum magno certamine       obtinuisset ut consulerentur patres, consulum an tribunorum placeret comitia       haberi, consules creari iussi sunt;        ludibrioque erant minae tribuni denuntiantis se dilectum impediturum, cum       quietis finitimis neque bello neque belli apparatu opus esset   sequitur hanc tranquillitatem rerum annus Proculo Geganio       Macerino L MenenioLanato consulibus multiplici clade ac periculo insignis, seditionibus,       fame, regno prope per largitionis dulcedinem in ceruices accepto;  unum afuit bellum externum; quo si adgrauatae res       essent, uix ope deorum omnium resisti potuisset  coepere a fame mala, seu       aduersus annus frugibus fuit, seu dulcedine contionum et urbis deserto agrorum       cultu; nam utrumque traditur  et patres plebem desidem et tribuni plebis nunc       fraudem, nunc neglegentiam consulum accusabant   postremo perpulere plebem, haud aduersante senatu, ut L Minucius praefectus annonae crearetur, felicior in eo magistratu ad custodiam       libertatis futurus quam ad curationem ministerii sui, quamquam postremo annonae       quoque leuatae haud immeritam et gratiam et gloriam tulit   qui cum multis circa finitimos populos       legationibus terra marique nequiquam missis, nisi quod ex Etruria haud ita       multum frumenti aduectum est, nullum momentum annonae fecisset, et reuolutus ad       dispensationem inopiae,  profiteri cogendo       frumentum et uendere quod usui menstruo superesset, fraudandoque parte diurni       cibi seruitia, criminando inde et obiciendo irae populi frumentarios, acerba       inquisitione aperiret magis quam leuaret inopiam,  multi ex plebe, spe amissa, potius quam ut cruciarentur       trahendo animam, capitibus obuolutis se in Tiberim praecipitauerunt